বিশ্বনাথন আনন্দ
বিশ্বনাথন আনন্দ (তামিলঃ விசுவநாதன் ஆனந்த், আইপিএ: vɪs'vɑˌnəˌðən ɑnˌənd) (জন্ম ডিসেম্বর ১১, ১৯৬৯, চেন্নাই (প্রাক্তন মাদ্রাজ), ভারত একজন ভারতীয় দাবা গ্র্যান্ডমাস্টার। জানুয়ারি ২০১২-এর ফিদে তালিকা অনুযায়ী আনন্দের ইলো রেটিং ২৭৯৯, আর র‌্যাংকিং-এ তার অবস্থান চতুর্থ (ভ্লাদিমির ক্রামনিকের পেছনে)। ইলো রেটিং-এর ইতিহাসে ২৮০০ পয়েন্টের বেশি পাওয়া মাত্র চার জন দাবাড়ুর মধ্যে আনন্দ একজন। আনন্দ ১৯৯৪ সাল থেকে আজ পর্যন্ত বিশ্বের সেরা তিন ধ্রুপদী দাবাড়ুর একজন এবং একই সময়কালের বেশির ভাগ অংশ জুড়ে বিশ্বের সেরা দ্রুতগতির দাবাড়ু হিসেবে পরিগণিত।